有機化學家
透過將大分子剪成好多細分子
加上逆向工程
製造化學分子，非常複雜嘅分子
身為一個化學家
其中一件我幾年前 想問我嘅研究團隊嘅問題就係
我哋可唔可以整 一個好型嘅「通用化學機」？
簡單嚟講，我哋可唔可以 將化學程式化？
咁係咩意思呢？我哋可以點做呢？
要做呢樣嘢
我哋需要一部三維打印機
跟住開始一邊印我哋嘅燒杯同試管
同時喺另一邊印出分子
然後喺我哋叫反應儀嘅機裡面 將分子擺落去燒杯同試管度
所以藉住同時印出容器同埋做化學合成
我哋人人或者可以接觸得到 化學品同化學用具
咁又代表啲咩呢？
如果我哋可以將生物同化學知識 放上搜尋引擎
如果你想治療一個細胞
或者你希望殺死細菌
你將部機連去呢個搜尋引擎
獲取相關嘅做法，進行化學反應時
你或者已經製造出藥物
咁我哋點先可以喺實驗室做呢件事？
部機需要軟件，亦需要硬件
而且需要一啲化學墨水
所以非常酷嘅構想係
我哋想有一個通用嘅墨水匣
可以將佢放落打印機
而你下載製造某個分子嘅有機化學藍圖
然後你按著個藍圖喺部機度製造個分子
亦即係你可以用呢個軟體 喺打印機度製造你嘅分子
咁代表啲咩呢？
最終，部機可以令你 印出專屬你自己嘅藥物
而呢個亦係我哋喺實驗室做緊嘅嘢
不過仲有啲基本步要做
首先我哋希望檢視藥物嘅設計同製造
或者藥物嘅發現同生產
因為如果我哋發現某種藥之後可以生產
我哋就可以喺任何地方調配佢
你哋再唔需要因為嗰種藥去搵藥劑師
我哋可以喺需要嘅時候印出藥物
我哋亦可以下載新嘅診斷資訊
例如話有一種新嘅超級細菌出現
你就喺資料庫度搵
然後你就會有咗應對呢隻細菌嘅藥
因此部機畀你隨時隨地做分子組合
但係可能對我嚟講
未來最核心嘅構想係
用你自己嘅幹細胞、你嘅基因 以及你嘅環境
用佢哋嚟印出屬於你嘅藥物
如果咁樣睇落都唔夠吸引
你想我哋仲能夠做啲咩呢？
或者，你哋會有個人嘅物質轉換器
就好似 Scotty 角色話「送我上去！」
（掌聲）